آمریکا، حزب الله لیدری حسن نصرالله ین اوغلو جواد نصرالله و موجاهیدلر بریقادلارینی (AMB) " اؤزل اولا‌راق معین ائدیلمیش قلوبال تروریستلر" سیاهی‌سینا آلیب.
آمریکا خاریجی ایشلر ناظیرلیگین‌دن ائدیلن یازی‌لی آچیقلامادا، آلینان قرارین آمریکا وطنداش‌لارینا و میللی امنیتینه تهدید تشکیل ائدن شخص و قروپ‌لاری تحریم ائتمگی داشیدیغی قئید ائدیلیب.
آچیقلامادا،
" آلینان قرار، نصرالله و موجاهیدلر بریقادی‌نین تروریست سالدیریلار حیاتا کئچیرمک اوچون قایناق تاپماسینی انگللییر، آمریکانین محکمه صلاحیتی آلتین‌داکی بوتون مال وارلیق‌لارینی بلوکا ائتمکده و آمریکا‌لی فردلری بو آدام و قروپ‌لارلا تیجاری ایزتیباطا کئچمگی قاداغان ائدیر." ایفاده‌لرینه یئر وئریلیب.
دیگر طرف‌دن آتیلان آددیمین، ایرانا ایجرا اولونان تحریم‌لرله ده علاقه‌لی اولدوغونا دقت چکیلن آچیقلامادا، آمریکا رهبرلیگی طرفین‌دن ایرانا ایجرا اولونان تحریم‌لرین بو زامانا قدرکی ان آغیر تحریم‌لر اولدوغو وورغولانیب.
آچیقلامادا آیریجا، عراقدا اوپراسیونل، ایستیخباری و مالی فعالیت‌لری ایداره ائدن 4 حزب الله امکداشی‌نین دا آمریکا خزینه ناظیرلیگی طرفین‌دن معین ائدیلدیگی و تحریم سیاهی‌سینا آلیندیغی بیلدیریلدی.
حزب الله لیدری حسن نصرالله ین اوغلو جواد نصرالله، خصوصیله ایشغال ائدیلمیش فیلیسطین تورپاق‌لاری، اوردون و میصرده کشفیات توپلاماق، سیلاح ساتین آلماق و ایسرائیل رژیمی علیهینه عملیات‌لار پلانلاشدیریب حیاتا کئچیرمک مقصدیله بیر قروپ یاراتمیش و فعالیت‌لر داوام ائتدیرمیشدی.
